Házkutatás volt a Nemzetközi Sílövõ Szövetség központjában
Házkutatás volt a Nemzetközi Sílövõ Szövetség (IBU) salzburgi központjában.
Az IBU szerdai közleménye szerint az osztrák szövetségi rendõrség kedd esti akciója összefügg az Anders Besseberg elnökkel és Nicole Resch fõtitkárral szemben zajló nyomozással.

A szövetség hangsúlyozta, hogy a vizsgálatok során továbbra is együttmûködnek a hatóságokkal.
Az elnök felesége, Wenche Besseberg az AP amerikai hírügynökségnek elmondta, a házkutatás az orosz doppingbotránnyal van összefüggésben és a koronatanú Grigorij Rodcsenkov vallomása nyomán kezdõdött. A korábbi orosz laborvezetõ leplezte le a 2014-es szocsi téli olimpián történt visszaéléseket, miután az Egyesült Államokba szökött.

A norvég NRK televízió szerdán interjút közölt Rodcsenkovval, aki elmondta, az IBU összejátszott az orosz doppingellenes szervezettel, és eltitkoltak, illetve megsemmisítettek számos vérmintát.

Az IBU-t a két vezetõvel szembeni nyomozás ideje alatt Martin Kuchenmeister ügyvezetõ irányítja.